নোবেল ধাতু
নোবেল ধাতু সাধারণত একটি ধাতব রাসায়নিক উপাদান হিসাবে বিবেচিত হয়, যা সাধারণত ক্ষয় প্রতিরোধী এবং সাধারণত এগুলি বিশুদ্ধ আকারে প্রকৃতিতে পাওয়া যায়। তাই সোনা, প্ল্যাটিনাম এবং অন্যান্য প্ল্যাটিনাম গ্রুপের ধাতুগুলি (রুথিনিয়াম, রোডিয়াম, প্যালেডিয়াম, অসমিয়াম, ইরিডিয়াম) প্রায়শই নোবেল ধাতু হিসাবে শ্রেণীবদ্ধ করা হয়। রৌপ্য, তামা ও পারদকে কখনও কখনও নোবেল ধাতু হিসাবে অন্তর্ভুক্ত করা হয়, তবে প্রায়শই এইগুলির প্রতিটি সাধারণত সালফারের সঙ্গে যৌগ আকারে প্রকৃতিতে পাওয়া যায়। অধ্যয়ন ও প্রয়োগের আরও বিশেষ ক্ষেত্রগুলিতে নোবেল ধাতু হিসাবে গণ্য করা উপাদানগুলির সংখ্যা কম বা বেশি হতে পারে। পদার্থবিজ্ঞানে, শুধুমাত্র তিনটি নোবেল ধাতু রয়েছে, যথা- তামা, রৌপ্য ও সোনা। দন্তচিকিৎসায়, রূপাকে সর্বদা একটি নোবেল ধাতু হিসাবে গণ্য করা হয় না কারণ এটি মুখের মধ্যে স্থাপন করা হলে ক্ষয় হতে থাকে। রসায়নে, নোবেল ধাতু শব্দটি কখনও কখনও এমন কোনও ধাতব বা আধাধাতু উপাদানের ক্ষেত্রে আরও বিস্তৃতভাবে প্রয়োগ করা হয় যা দুর্বল অ্যাসিডের সঙ্গে প্রতিক্রিয়া করে না ও প্রক্রিয়ায় হাইড্রোজেন গ্যাস নির্গমন করে। এই বিস্তৃত তালিকার মধ্যে রয়েছে - তামা, পারদ, টেকনেটিয়াম, রেনিয়াম, আর্সেনিক, অ্যান্টিমনি, বিসমাথ ও পোলোনিয়াম, সেইসাথে সোনা, ছয়টি প্ল্যাটিনাম গ্রুপের ধাতু ও রূপা।